Nõutavad dokumendid:  a) vormikohane avaldus (lisa 1), kuhu on märgitud lisaks soovitud kvalifikatsioonile ka spetsialiseerumine(sed);  b) isikut tõendav dokument ja selle koopia (pass, ID kaart) või juhiluba;  c) haridust ja varem omistatud kvalifikatsiooni tõendava dokumendi koopia(d);  d)  täiendkoolituse läbimist tõendava dokumendi koopia(d);  e) vormikohane tööalase tegevuse kirjeldus (europassi CV) (lisa 2), millele võidakse lisada tõendavaid dokumente;  f) maksekorraldus (või selle koopia) kutseomistamisega seotud kulude tasumise kohta.   KUTSEEKSAMI TASU:  I tase 2700.-  II tase 3000.-  III tase 2850.-  Kutseeksami tasu palun kanda Eesti Põllumeeste Keskliidu arveldusarvele 10002019842001 märgusõnaga "kutseeksam" SEB pangas. Kui eksami eest tasub keegi teine, siis  märkida, kelle eest tasuti.  Nõuded taotlejatele:  Põllumajandustöötaja I kvalifikatsiooni taotlemisel on nõutav põllumajanduslik haridus või 1-aastane töökogemus põllumajandusettevõttes. Põllumajandustöötaja I peab lähtuvalt kutsestandardist lisaks üld- ja põhioskustele valdama vähemalt ühte erioskust ja -teadmist (peab valima ühe spetsialiseerumise).  Põllumajandustöötaja II kvalifikatsiooni taotlemisel on nõutav põllumajanduslik haridus või 2-aastane töökogemus põllumajandusettevõttes.  Põllumajandustöötaja II peab lähtuvalt kutsestandardist lisaks üld- ja põhioskustele valdama vähemalt kahte erioskust ja -teadmist või taimekasvatuse erioskust (peab valima vähemalt kaks spetsialiseerumist või taimekasvatuse spetsialiseerumise).  Põllumajandustootja III kutsekvalifikatsiooni taotlemisel on nõutavaks haridustasemeks vähemalt põllumajandusalane kutsekeskharidus ja 1-aastane töökogemus põllumajandusettevõttes või kutsestandardi nõuetele vastav täiendkoolitus ja 2-aastane põllumajandusalane  töökogemus põllumajandusettevõttes.  Juhised eksamiteks:  Kutsekvalifikatsiooni I taseme tõendamine toimub alljärgnevalt:  1) 20% teooria (kutseeksam) ja  2) 80% praktiline eksam (proovitöö)  Kutsekvalifikatsiooni II taseme tõendamine toimub alljärgnevalt: 1) 30% teooria (kutseeksam) ja  2) 70% praktiline eksam (proovitöö).  Kutsekvalifikatsiooni III taseme tõendamine toimub järgnevalt: 1) 50% teooria (kutseeksam) ja  2) 50% praktiline eksam (proovitöö)  Teemade,  kasutatava kirjanduse jms loetelu leiate lingilt  http://www.eptk.ee/index.php?option=com_content&task=blogcategory&id=60&Itemid=117.